kalixlouiis/myanmar-wikipedia-corpus huggingface dataset:
ဤကာကွယ်ဆေးများသည် ဝမ်းလျှောရောဂါကြောင့် ကလေးငယ်များ အသက်ဆုံးရှုံးခြင်းမှ ကာကွယ်ပေးနိုင်ခြေရှိသည်။
ဤကာကွယ်ဆေးအထိုးခံခဲ့ဖူးသော မွေးကင်းစကလေးငယ်များမှာ လူကြီးများနှင့် ကာကွယ်ဆေးအထိုးမခံဖူးသောလူများထက် ဝမ်းလျှောရောဂါဖြစ်ပွားမှု နည်းပါးလာကြောင်း တွေ့ရှိရသည်။
ဝမ်းလျှောရောဂါအဖြစ်များသည့်နေရာများတွင် ရိုတာဗိုင်းရပ်စ်ကာကွယ်ဆေးကို ပုံမှန်ထိုးသင့်သော ကာကွယ်ဆေးအဖြစ်သတ်မှတ်ရန် ကမ္ဘာ့ကျန်းမာရေးအဖွဲ့မှ အကြံပြုထားသည်။
ဤကာကွယ်ဆေးထိုးခြင်းနှင့်အတူ မိခင်နို့တိုက်ကျွေးခြင်း၊ လက်ဆေးခြင်း၊ သန့်ရှင်းသောရေကို အသုံးပြုခြင်း၊ ကောင်းမွန်သော မိလ္လာစနစ်ကိုအသုံးပြုရန် စသောဆောင်ရွက်ချက်များပါ ပူးတွဲလုပ်ဆောင်ရမည်ဖြစ်သည်။
ဤကာကွယ်ဆေးကို နှစ်ကြိမ် သို့မဟုတ် သုံးကြိမ် ပါးစပ်မှ တိုက်ကျွေးရသည်။
ပထမဆုံးအကြိမ်ကို ကလေးအသက်(၆)ပတ်တွင် စတင်တိုက်ကျွေးရသည်။
ရိုတာဗိုင်းရပ်စ်ကာကွယ်ဆေးသည် စိတ်ချရသောဆေးဖြစ်သည်။
အိတ်ခ်ျအိုင်ဗွီ ရောဂါပိုး (HIV)/ ခုခံအားကျဆင်းမှု ကူးစက်ရောဂါ (AIDS) ကူးစက်ခံနေရသူများကိုပါ ပေးနိုင်သည်။
ယခင်ထုတ်လုပ်သော ကာကွယ်ဆေးအမျိုးအစားများသည် အူကျွံခြင်း (intussusception)ကို ဖြစ်စေနိုင်သော်လည်း ယခုအသုံးပြုနေသော ဆေးများတွင် တွေ့ရလေ့မရှိပါ။
သို့သော်လည်း ဖြစ်နိုင်ခြေရှိသောကြောင့် အူကျွံနေသော မွေးကင်းစကလေးများတွင် ပေးရန်မသင့်ပါ။
ဤကာကွယ်ဆေးများကို အသက်ရှိသော်လည်း အားပျော့သည့်ရောဂါပိုးဖြင့် ပြုလုပ်ထားသည်။
ပထမဆုံး ရိုတာဗိုင်းရပ်စ်ကာကွယ်ဆေးကို (၂၀ဝ၆)ခုနှစ်၌ အမေရိကန်နိုင်ငံတွင် စတင်ရရှိခဲ့သည်။
(၂၀၁၄)ခုနှစ် ဆေးတစ်လုံး၏ လက်ကားဈေးမှာ (၆.၉၆-၂၀.၆၆)ဒေါ်လာခန့်ဖြစ်သည်။
အမေရိကန်နိုင်ငံတွင် ဒေါ်လာ(၂၀ဝ)ကျော်ခန့်ပေးရသည်။
(၂၀၁၃)ခုနှစ်တွင် ကမ္ဘာတလွှမ်း၌ ရိုတာရစ်(Rotarix) နှင့် ရိုတာတက်(RotaTeq)ဟုခေါ်သော ကာကွယ်ဆေးအမျိုးအစား(၂)မျိုး ရရှိနိုင်ပြီး အချို့နိုင်ငံများတွင် အခြားအမျိုးအစားများပါ ရရှိနိုင်သည်။
ပေါင်းလောင်း အားကစားကွင်းသည် ဘောလုံးကွင်းတစ်ခုသာဖြစ်ပြီး ပျဉ်းမနားမြို့၊ နေပြည်တော်၊နေပြည်တော် ပြည်ထောင်စုနယ်မြေတွင် တည်ရှိသည်။
ပရိသတ်ဦးရေ ၁၅,၀၀၀ ဆန့်ပြီး နေပြည်တော် ဘောလုံးအသင်း၏ အိမ်ကွင်းလည်း ဖြစ်သည်။
ကိုးကား External links Paung Laung Stadium, soccerway.com ကဏ္ဍ:မြန်မာနိုင်ငံရှိ ဘောလုံးအားကစားကွင်းများ။
ပုသိမ် အားကစားကွင်းသည် ပုသိမ်မြို့၊ ဧရာဝတီတိုင်းဒေသကြီးတွင် တည်ရှိသည်။
ပရိသတ်ဦးရေ ၆,၀၀၀ ဆန့် အားကစားကွင်း တစ်ခုဖြစ်သည်။
စလင်း အားကစားကွင်းသည် ဘက်စုံသုံး အားကစားကွင်းတစ်ခုဖြစ်ပြီး ရန်ကုန်တိုင်းဒေသကြီး၊ ကြည့်မြင်တိုင်မြို့နယ်တွင် တည်ရှိသည်။
ကိုးကား Salin Stadium ပြင်ပလင့်များ Salin Stadium ကဏ္ဍ:မြန်မာနိုင်ငံရှိ ဘောလုံးအားကစားကွင်းများ ကဏ္ဍ:ရန်ကုန်မြို့ရှိ အဆောက်အအုံများ။
မွှားကြောင့်ဖြစ်သော ဦးနှောက်ရောင်ရောဂါကာကွယ်ဆေး ()သည် မွှားကြောင့်ဖြစ်သော ဦးနှောက်ရောင်ရောဂါ (tick-borne encephalitis TBE)ကို ကာကွယ်ပေးသည့် ကာကွယ်ဆေးတစ်မျိုးဖြစ်သည်။
ဤရောဂါသည် ဥရောပတိုက် အလယ်ပိုင်းနှင့် အရှေ့ပိုင်း၊ အာရှတိုက်မြောက်ပိုင်းတို့တွင် အဖြစ်များသည်။
ဤကာကွယ်ဆေးထိုးပြီး (၈၇)ရာခိုင်နှုန်းခန့်တွင် ခုခံအားဖြစ်ပေါ်လာကြသည်။
မွှားအကိုက်ခံရပြီးမှ ဤကာကွယ်ဆေးထိုးလျှင် အကျိုးသက်ရောက်မှုမရှိပါ။
မွှားကြောင့်ဖြစ်သော ဦးနှောက်ရောင်ရောဂါ အဖြစ်များသည့်နေရာတွင်နေသောလူအားလုံးကို ဤကာကွယ်ဆေးထိုးထားသင့်သည်ဟု ကမ္ဘာ့ကျန်းမာရေးအဖွဲ့မှ အကြံပြုထားသည်။
ရောဂါဖြစ်ပွားလေ့မရှိသောနေရာများတွင်တော့ ရောဂါကူးစက်ခံရနိုင်ခြေရှိသူများကိုသာ ဆေးထိုးသင့်သည်။
အကြိမ်ပေါင်း(၃)ကြိမ်ထိုးပြီးလျှင် နောက်(၃-၅)နှစ်ကြာတိုင်း ထပ်ဆင့်ထိုးသင့်သည်။
ဤကာကွယ်ဆေးကို ရရှိသည့်အမျိုးအစားပေါ်မူတည်၍ ကလေးအသက်တစ်နှစ် သို့မဟုတ် သုံးနှစ်တွင် အသုံးပြုရသည်။
မွှားကြောင့်ဖြစ်သော ဦးနှောက်ရောင်ရောဂါကာကွယ်ဆေးကြောင့် ပြင်းထန်သည့် ဘေးထွက်ဆိုးကျိုးများ ဖြစ်လေ့မရှိပါ။
ကိုယ်ပူခြင်း၊ ဆေးထိုးသည့်နေရာတွင် နီရဲခြင်းနှင့် နာကျဉ်ခြင်းတို့သာ ဖြစ်တတ်သည်။
ယခင်က ထုတ်လုပ်သောဆေးများသည် ဘေးထွက်ဆိုးကျိုးများ ပို၍ဖြစ်တတ်သည်။
ဤကာကွယ်ဆေးသည် ကိုယ်ဝန်ဆောင်နေစဉ်အတွင်း စိတ်ချစွာ အသုံးပြုနိုင်သည်ဟု ထင်ရသည်။
ပထမဆုံး ကာကွယ်ဆေးကို (၁၉၃၇)ခုနှစ်တွင် စတင်ပြုလုပ်ခဲ့သည်။
ဆေးတစ်လုံးကို ဗြိတိသျှပေါင် (၅၀-၇၀)ခန့် ပေးရသည်။
အမေရိကန်နိုင်ငံတွင် ဤကာကွယ်ဆေး မရရှိနိုင်ပါ။
အူရောင်ငန်းဖျားရောဂါကာကွယ်ဆေး ()သည် အူရောင်ငန်းဖျားရောဂါကို ကာကွယ်ပေးသော ကာကွယ်ဆေးတစ်မျိုးဖြစ်သည်။
တီဝိုင်၂၁အေ (Ty21a) နှင့် အတောင့်ပုံစံရှိသော ဗီပေါ်လီစက္ကရိုက်ဖြင့် ပြုလုပ်ထားသော ဗီကဲပ်စူလာ ပေါ်လီစက္ကရိုက်ကာကွယ်ဆေး(Vi capsular polysaccharide vaccine)ဟူ၍ နှစ်မျိုးနှစ်စား ကျယ်ပြန့်စွာ ရရှိနိုင်သည်။
တီဝိုင်၂၁အေသည် အသက်ရှိသေးသော ရောဂါပိုးဖြင့် ပြုလုပ်ထားပြီး ပါးစပ်မှ တိုက်ကျွေးရသည်။
ဗီကဲပ်စူလာ ပေါ်လီစက္ကရိုက်ကာကွယ်ဆေးသည် ရောဂါပိုး၏ပဋိပစ္စည်းဖြင့် ပြုလုပ်ထားသော ကာကွယ်ဆေး(subunit vaccine) ဖြစ်ပြီး ထိုးဆေးဖြစ်သည်။
ကာကွယ်ဆေးအမျိုးအစားကို မူတည်၍ ဆေးထိုးပြီး ပထမ(၂) နှစ်အတွင်းတွင် (၃၀-၇၀)ရာခိုင်နှုန်းခန့် ကာကွယ်မှုပေးနိုင်သည်။
အူရောင်ငန်းဖျားရောဂါ အဖြစ်များသည့်နေရာတွင်နေသော ကလေးများအားလုံးကို ဤကာကွယ်ဆေးထိုးထားသင့်သည်ဟု ကမ္ဘာ့ကျန်းမာရေးအဖွဲ့မှ အကြံပြုထားသည်။
ကာကွယ်ဆေးထိုးပေးသည့် အစီအစဉ်များဆောင်ရွက်ခြင်းဖြင့်လည်း ကူးစက်ရောဂါများကို တိုက်ဖျက်နိုင်သည်။
ဆေးထိုးခံပြီးနောက်(၁-၇)နှစ်ကြာတိုင်း လိုအပ်သလို ထပ်ဆင့်ဆေးများထိုးရသည်။
အမေရိကန်နိုင်ငံတွင် အူရောင်ငန်းဖျားရောဂါဖြစ်ပွားလေ့ရှိသောနေရာသို့သွားမည့် ခရီးသည်များကဲ့သို့ ရောဂါကူးစက်ခံရနိုင်ခြေရှိသူများကိုသာ ဤကာကွယ်ဆေးပေးရန်အကြံပြုထားသည်။
ယခုအသုံးပြုနေသော အူရောင်ငန်းဖျားရောဂါကာကွယ်ဆေးများမှာ အလွန်စိတ်ချရသည်။
ဆေးထိုးသည့်နေရာတွင် ဘေးထွက်ဆိုးကျိုး အနည်းငယ်ဖြစ်တတ်သည်။
အိတ်ခ်ျအိုင်ဗွီ ရောဂါပိုး (HIV)/ ခုခံအားကျဆင်းမှု ကူးစက်ရောဂါ (AIDS) ကူးစက်ခံနေရသူများအတွက် ထိုးဆေးကို စိတ်ချစွာ အသုံးပြုနိုင်သည်။
ရောဂါလက္ခဏာမပေါ်သေးသရွေ့ သောက်ဆေးကို အသုံးပြုနိုင်သည်။
သို့သော်လည်း ကိုယ်ဝန်ဆောင်နေစဉ် သောက်ဆေးကိုအသုံးပြုခြင်းသည် အန္တရာယ်ရှိ၊မရှိကိုတော့ သေချာစွာ မသိရသေးပါ။
ပထမဆုံး အူရောင်ငန်းဖျားရောဂါကာကွယ်ဆေးကို အယ်လ်ရော့ အဲဒ်ဝေါ့ ရိုက်(Almroth Edward Wright)၊ ရစ်ချတ် ဖိုက်ဖာ (Richard Pfeiffer)နှင့် ဝယ်လ်ဟမ် ကိုးလ်(Wilhelm Kolle)တို့မှ (၁၈၉၆)ခုနှစ်တွင် စတင်ပြုလုပ်ခဲ့သည်။
သို့သော်လည်း နောက်ပိုင်းတွင်ပြုလုပ်သော ကာကွယ်ဆေးများမှာ ဘေးထွက်ဆိုးကျိုး ပို၍နည်းသောကြောင့် ၎င်းတို့ကိုသာ အသုံးပြုရန် အကြံပြုထားသည်။
(၂၀၁၄)ခုနှစ် ဆေးတစ်လုံး၏ လက်ကားဈေးမှာ (၄.၄၄)ဒေါ်လာခန့်ဖြစ်သည်။
အမေရိကန်နိုင်ငံတွင် (၂၅-၅၀)ဒေါ်လာခန့်ပေးရသည်။
Darkcabaret သည်cabaretဖျော်ဖြေတင်ဆက်မှုနှင့် အကြောင်းအရာများ ရိုးရှင်းစွာတင်ပြထားခြင်း ဖြစ်သည်။
သို့သော် ပျက်ဆီးဆုတ်ယုတ်ခဲ့သော cabarets, burlesque နှင့် vaudeville နှင့် ၁၉၇၀ ခုနှစ် goth နှင့် punk ဂီတများ၏ အနုပညာရသများကို ဖော်ပြထားသည့် ဂီတအမျိုးအစားဖြစ်သည်။
ရင်းမြစ်များ Cabaret သည် ယဉ်ကျေးမှုနှင့် စိုးရိမ်စရာကောင်းသောအကြောင်းအရာများနှင့် ဆက်စပ်နေသည်။
နမူနာအားဖြင့် The Threepenny Opera (Bertolt Brecht နှင့် Kurt Weill ) ဖြစ်သည်။
ထိုအထဲမှ Mack the knife သည် လူသိများသောသီချင်းဖြစ်သည်။
သို့မဟုတ် ၁၉၃၃ ခုနှစ်မှ တေးရေးဆရာ Rezso Seress ၏သီချင်း Gloomy Sunday သီချင်းဖြစ်သည်။
Nico ၏ ၁၉၇၄ခုနှစ် album The End သည် လွှမ်းမိုးခဲ့သည့် ဥပမာတစ်ခုဖြစ်သည်။
ထိုထဲမှ You Forgot to Answer နှင့် secret side တို့သည် goth နှင့် punk ဂီတတို့နှင့် ဆက်စပ်နေပြီး Nina Hagen, Sex Gang Children နှင့် The Vigin Prunes တို့ပါဝင်သည်။
Dark cabaret ၏စိတ်ကူးစိတ်သန်းသည် မမှန်ကန်ပေ။
ပြဇတ်အမျိုးအစားဖြစ်ပြီး German Expressionism ဟုလည်းခေါ်သည်။
နှစ်ဆယ်ရာစု အစောပိုင်းမှ Bertolt Brecht တီထွင်ခဲ့ခြင်းဖြစ်သည်။
dark cabaret ဟုယူဆနိုင်သော အစောပိုင်းတီးဝိုင်းများမှတစ်ခုမှာ Tiger Lillies ဖြစ်ပြီး ၁၉၈၉ ခုနှစ်တွင် လန်ဒန်၌ တီထွင်ခဲ့သည်။
၁၉၈၀တွင်ပြန်လည်ရှင်သန်၍ ကျော်ကြားလာခဲ့သော တီးဝိုင်းများမှာ Fascinating Aida နှင့် Kit and the Widow ဖြစ်ပြီး Tiger Lillies သည် ဘုရားတရားကို ပြစ်မှားခြင်း၊ ပြည့်တန်ဆာနှင့် ရက်စက်ကြမ်းကြုတ်ခြင်း အကြောင်းအရာများကို သူတို့၏သီချင်းများတွင် ပေါင်းစပ်ခဲ့သည်။
Martyn Jacques ၏ ညှစ်အော်သောပုံစံဖြင့် သီဆိုခဲ့သည်။
Rozz Williams နှင့် Gitane Demone တို့သည် ယခင်က Christian Death အဖွဲ့ဝင်များဖြစ်ပြီး Drem Home Heartache ကို ၁၉၉၅တွင် နယ်သာလန်နှင့် အမေရိကန်တွင်ဖြန့်ချိခဲ့ပြီး ပြန်လည်ဆန်းစစ်သူများက cabaret noil (သို့) glam cabaret ဟုဖော်ပြခဲ့သည်။
ဆန်ဖရန်ဆစ်စကို အခြေစိုက် အဆိုတော် Jill Tracy သည် ၁၉၉၆တွင် ပထမဆုံး album Quintessntially Unreal ကို ဖြန့်ချိခဲ့ပြီး ဒုတိယမြောက် album Diabolical Streak ကို ၁၉၉၉တွင် ဖြန့်ချိခဲ့သည်။
ကနေဒါမှ shift မဂ္ဂဇင်း Top 10 Neo-Cabaret တွင်ပါဝင်ခဲ့သည်ဟု ဖော်ပြခဲ့သည်။
Dark cabaret ၏ပုံစံ Dark cabaret ၏စိတ်ကူးစိတ်သန်းသည် မမှန်ကန်ပေ။
ပြဇတ်အမျိုးအစားဖြစ်ပြီး German Expressioniam ဟုလည်း ခေါ်သည်။
နှစ်ဆယ်ရာစုအစောပိုင်းမှ Bertolt Brecht တီထွင်ခဲ့ခြင်းဖြစ်သည်။
dark cabaret ဟု ယူဆနိုင်သော အစောပိုင်းတီးဝိုင်းများမှတစ်ခုမှာ Tiger Lillies ဖြစ်ပြီး ၁၉၈၉ခုနှစ်တွင် လန်ဒန်၌ တီထွင်ခဲ့သည်။
၁၉၈၀တွင် ပြန်လည်ရှင်သန်၍ ကျော်ကြားလာခဲ့သော တီးဝိုင်းများမှာ Fascinating Aid နှင့် Kill and the Widow ဖြစ်ပြီး Tiger Lillies သည် ဘုရားတရားကို ပြစ်မှားခြင်း၊ ပြည့်တန်ဆာနှင့် ရက်စက်ကြမ်းကြုတ်ခြင်း အကြောင်းအရာများကို သူတို့၏သီချင်းများတွင် ပေါင်းစပ်ခဲ့သည်။
Martyn Jacques ၏ ညှစ်အော်သော ပုံစံဖြင့် သီဆိုခဲ့သည်။
Rozz Williams နှင့် Gitane Demone တို့သည် ယခင်က Christian Death အဖွဲ့ဝင်များဖြစ်ပြီး Dream Hone Heartache ကို ၁၉၉၅တွင် နယ်သာလန်နှင့် အမေရိကန်တွင် ဖြန့်ချိခဲ့ပြီး ပြန်လည်ဆန်းစစ်သူများက cabaret noil (သို့) glam cabaret ဟုဖော်ပြခဲ့သည်။
ဆန်ဖရန်ဆစ်စကို အခြေစိုက် အဆိုတော် Jill Tracy သည် ၁၉၉၆တွင် ပထမဆုံး album Quintessentially Unreal ကို ဖြန့်ချိခဲ့ပြီး ဒုတိယမြောက် album ဒဒDiabotical Streakဒဒ ကို ၁၉၉၉ တွင် ဖြန်ချီခဲ့သည်။
ကနေဒါမှ Shift မဂ္ဂဇင်းက all time မှ Top 10 Neo-Cabaret တွင် ပါဝင်ခဲ့သည်ဟု ဖော်ပြခဲ့သည်။
အမျိုးအစား ပေါ်ထွက်လာခြင်း Dark cabaret ဟူသော ဝေါဟာရသည် ၂၀၀၅ခုနှစ်တွင် Projekt records မှ ဖြန့်ချိသော ပေါင်းစပ်ထားသော Projerkt Presents: A Dark Cabaret album ကြောင့် လူကြိုက်များလာခဲ့သည်။
ထိုlabel သည် goth အမျိုးအစားနှင့်ဆက်နွယ်နေသည်။
ထိုalbum ထဲတွင် Rozz Williams ၏ Flowers သီချင်း၊ Jill Tracy ၏ Evil Night Together နှင့် Revue Noir ၏ Sometimes, Sunshine နှင့် The Dresden Dolls ၏ Coin-Operated Boy သီချင်းများပါဝင်သည်။
The Dresden Dolls ကို Amanda Palmer နှင့် Brian Viglione တို့ ၂၀၀၀ခုနှစ်တွင် တည်ထောင်ခဲ့ခြင်းဖြစ်သည်။
သူတို့၏ဂီတကို Brechtian punk cabaret ဟုဖော်ပြခဲ့သည်။
The Dresden Dolls နှင့် သူတို့၏ ဝါသနာရှင်များက dark cabaret အမျိုးအစားနှင့်အတူ ထပ်တူအသိအမှတ်ပြုခဲ့သည်။
mainstream တွင် ရှာဖွေစုဆောင်းခြင်းခံခဲ့ရပြီးနောက်ပိုင်းတွင် တီးဝိုင်းများသည် သူတို့ကိုယ်သူတို့ dark cabaret ဟုသတ်မှတ်ခဲ့ပြီး ဆန်ဒီယာဂိုမှ The Tragic ၊ US မှ Tantrum နှင့် ပြင်သစ်မှ Katzenjammer Kaborett နှင့် ဩစတြီးယျမှ Ray Childish တီးဝိုင်းများပါရှိသည်။
Dark cabaret မှ အယူအဆအသစ်များသည် ယခင်ပြဇာတ် dark cabaret မှ ပေါ်ထွက်လာခဲ့သည်။
aggressive ၊ punk နှင့် metal နောက်ခံများနှင့်အတူ တီးဝိုင်းအချို့သည် punk cabaret မျိုးခွဲများနှင့် ဆက်စပ်လာခဲ့သည်။
ဥပမာအားဖြင့် Stolen Babies, Breideatsbaby နှင့် Harlequin Janes တို့ပါဝင်သည်။
Dark cabaret ဖြစ်ရပ်သည် ၁၉၉၀ ခုနှစ် Neo-Burlesque ဖြစ်ရပ်နှင့်တိုက်ဆိုင်ခဲ့သည်။
နှစ်ခုစလုံးသည် ဖျော်ဖြေတင်ဆက်သူများနှင့် ဆက်စပ်နေပြီး Chicago Burlesque Orchestra Apartment (၁၉၉၇- ၂၀၀၅) နှင့် gothic Bellydance တို့ပေါ်ပေါက်လာမှုတို့ ပါဝင်သည်။
Burlesque ဖျော်ဖြေသူများပူးပေါင်းမှုနှင့်အတူ The Dresden Doll တီးဝိုင်းကို လှုံ့ဆော်နိုင်ခဲ့သည်။
အဝါရောင်အဖျားရောဂါကာကွယ်ဆေး ()သည် အဝါရောင်အဖျားရောဂါကို ကာကွယ်ပေးသည့် ကာကွယ်ဆေးတစ်မျိုးဖြစ်သည်။
အဝါရောင်အဖျားရောဂါသည် ဗိုင်းရပ်စ်ပိုးကြောင့်ဖြစ်သော ရောဂါတစ်မျိုးဖြစ်ပြီး အာဖရိကနှင့် တောင်အမေရိကတိုက်တွင် အဖြစ်များသည်။
ဆေးထိုးပြီးတစ်လအတွင်းတွင် (၉၉)ရာခိုင်နှုန်းခန့်မှာ ခုခံအားဖြစ်ပေါ်လာပြီး ဘဝတသက်လုံးစာ ကာကွယ်မှုပေးနိုင်သည်။
ဤကာကွယ်ဆေးကို ကူးစက်ရောဂါများကို တိုက်ဖျက်ရာတွင်လည်း အသုံးပြုနိုင်သည်။
ကြွက်သား သို့မဟုတ် အရေပြားအောက်သို့ ထိုးနှံရသည်။
အဝါရောင်အဖျားရောဂါအဖြစ်များသည့်နေရာများတွင် ဤကာကွယ်ဆေးကို ပုံမှန်ထိုးသင့်သော ကာကွယ်ဆေးအဖြစ်သတ်မှတ်ရန် ကမ္ဘာ့ကျန်းမာရေးအဖွဲ့မှ အကြံပြုထားသည်။
ဤကာကွယ်ဆေးကို အသက်(၉-၁၂)လအတွင်းတွင် ပုံမှန်အားဖြင့် ထိုးပေးရသည်။
အဝါရောင်အဖျားရောဂါဖြစ်ပွားလေ့ရှိသောနေရာသို့သွားမည့် ခရီးသည်များသည် ဤကာကွယ်ဆေးထိုးသင့်သည်။
တစ်ကြိမ်သာ ပေးရန်လိုအပ်ပြီး နောက်ထပ်ထိုးပေးရန် လိုအပ်လေ့မရှိပါ။
အဝါရောင်အဖျားရောဂါကာကွယ်ဆေးသည် ယေဘုယျအားဖြင့် စိတ်ချရသောဆေးဖြစ်သည်။
အိတ်ခ်ျအိုင်ဗွီ ရောဂါပိုး (HIV) ကူးစက်ခံနေရသောသူများတွင် ရောဂါလက္ခဏာမပေါ်သေးပါက ပေးနိုင်သည်။
ခေါင်းကိုက်ခြင်း၊ ကြွက်သားများ နာကျဉ်ခြင်း၊ ဆေးထိုးသည့်နေရာတွင် နာကျဉ်ခြင်း၊ ကိုယ်ပူခြင်းနှင့် ယားယံ၍ အင်ပြင်ထွက်ခြင်းစသည့် မပြင်းထန်သော ဘေးထွက်ဆိုးကျိုးများသာ ဖြစ်တတ်သည်။
လူတစ်သန်းတွင် (၈)ယောက်ခန့်မှာ ပြင်းထန်သော ဆေးမတည့်သည့်တုံ့ပြန်မှု၊ (၄)ယောက်ခန့်မှာ ပြင်းထန်သောအာရုံကြောပြဿနာများနှင့် (၃)ယောက်ခန့်မှာ ကိုယ်အင်္ဂါ အစိတ်အပိုင်း ချို့ယွင်းခြင်း(organ failure)တို့ ဖြစ်တတ်သည်။
ကိုယ်ဝန်ဆောင်နေစဉ်တွင်ပေးလျှင် စိတ်ချရနိုင်ခြေရှိသောကြောင့် ကိုယ်ဝန်ဆောင်နေသူများ ရောဂါကူးစက်ခံရနိုင်ခြေရှိပါက ဤကာကွယ်ဆေးပေးနိုင်သည်။
သို့သော်လည်း ကိုယ်ခံအားအလွန်ကျဆင်းနေသူများတွင် မပေးသင့်ပါ။
အဝါရောင်အဖျားရောဂါကာကွယ်ဆေးကို (၁၉၃၈)ခုနှစ်တွင် ပထမဆုံးအသုံးပြုခဲ့သည်။
(၂၀၁၄)ခုနှစ် ဆေးတစ်လုံး၏ လက်ကားဈေးမှာ (၄.၃၀-၂၁.၃၀)ဒေါ်လာခန့်ဖြစ်သည်။
ဤကာကွယ်ဆေးကို အသက်ရှိသေးသော်လည်း အားပျော့သည့် အဝါရောင်အဖျားရောဂါပိုးဖြင့် ပြုလုပ်ထားခြင်းဖြစ်သည်။
တုပ်ကွေးရောဂါကာကွယ်ဆေး ()သည် တုပ်ကွေးရောဂါကို ကာကွယ်ပေးသော ကာကွယ်ဆေးတစ်မျိုးဖြစ်သည်။
တုပ်ကွေးရောဂါကိုဖြစ်စေသော ဗိုင်းရပ်စ်ပိုးသည် လျင်မြန်စွာ ပြောင်းလဲလျက်ရှိသောကြောင့် ကာကွယ်ဆေးအမျိုးအစားအသစ်များ တစ်နှစ်လျှင် နှစ်ကြိမ် ပြုလုပ်နေရသည်။
အများအားဖြင့် တုပ်ကွေးရောဂါကို အသင့်အတင့်မှ အမြင့်ဆုံးအထိ ကာကွယ်ပေးနိုင်သော်လည်း အကျိုးသက်ရောက်မှုမှာ တစ်နှစ်နှင့်တစ်နှစ် ကွဲပြားခြားနားသည်။
အသက်(၆၅)နှစ်နှင့်အထက် လူကြီးများကိုပေးပါက အကျိုးသက်ရောက်မှု နည်းပါးသည်။
ဤကာကွယ်ဆေးထိုးခြင်းဖြင့် ပျှမ်းမျှအလုပ်ပျက်ကွက်သောနေ့များ နည်းပါးသွားကြောင်းတွေ့ရသည်။
ကလေးများကို ကာကွယ်ဆေးထိုးပေးခြင်းဖြင့် အနီးပတ်ဝန်းကျင်ရှိကလေးများကိုပါ တုပ်ကွေးရောဂါမဖြစ်အောင် ကာကွယ်နိုင်သည်။
ကမ္ဘာ့ကျန်းမာရေးအဖွဲ့နှင့် အမေရိကန်နိုင်ငံ ရောဂါကာကွယ်ရေးနှင့်တိုက်ဖျက်ရေး ဗဟိုဌာနမှ တုပ်ကွေးရောဂါကာကွယ်ဆေးကို အသက်(၆)လအထက် လူများအားလုံးကို နှစ်တိုင်းပေးရန်အကြံပြုထားသည်။
အထူးသဖြင့် ကိုယ်ဝန်ဆောင်နေသူများ၊ အသက်(၆)လမှ (၅)နှစ်အတွင်း ကလေးများ၊ ရောဂါရှိသူများ၊ အမေရိကန်နိုင်ငံသားများနှင့် ကျန်းမာရေးအခန်းကဏ္ဍတွင် တာဝန်ထမ်းဆောင်နေသူများသည် ဤကာကွယ်ဆေးထိုးထားသင့်သည်။
"Influenza Virus Vaccine Inactivated". တုပ်ကွေးရောဂါကာကွယ်ဆေးသည် ယေဘုယျအားဖြင့် စိတ်ချရသောဆေးဖြစ်သည်။
ကလေးများ (၅-၁၀)ရာခိုင်နှုန်းခန့်တွင် ကိုယ်ပူခြင်း၊ ကြွက်သားများ နာကျဉ်ခြင်းနှင့် ပင်ပန်းနွမ်းနယ်ခြင်းတို့ ဖြစ်တတ်သည်။
အချို့နှစ်များ၌ လူပေါင်းတစ်သန်းတွင် တစ်ယောက်ခန့် ဂီလန်ဘာရေး ရောဂါလက္ခဏာစု(Guillain-Barre syndrome)ဖြစ်တတ်သည်။
ဥနှင့်ပြင်းထန်စွာ မတည့်သောလူများ၊ ယခင်ကာကွယ်ဆေးအမျိုးအစားများနှင့် ပြင်းထန်စွာ ဆေးမတည့်သည့်တုံ့ပြန်မှုဖြစ်ဖူးသူများကို မပေးသင့်ပါ။
ဤကာကွယ်ဆေးကို အသက်မရှိတော့သော ရောဂါပိုးဖြင့်ပြုလုပ်ထားသောဆေးနှင့် အသက်ရှိသော်လည်း အားပျော့သည့်ရောဂါပိုးဖြင့်ပြုလုပ်ထားသောဆေး နှစ်မျိုးလုံးအနေဖြင့် ရရှိနိုင်သည်။
ကိုယ်ဝန်ဆောင်နေသူများကို အသက်မရှိတော့သော ရောဂါပိုးဖြင့်ပြုလုပ်ထားသောဆေး ပေးသင့်သည်။
ကြွက်သားထဲသို့ ထိုးနှံသည့်ဆေး၊ နှာခေါင်းထဲသို့ ဖြန်းထည့်သည့်ဆေး၊ အရေပြားအလယ်လွှာထဲသို့ ထိုးနှံသည့်ဆေးဟူ၍ အမျိုးမျိုးရှိသည်။
တုပ်ကွေးရောဂါကာကွယ်ဆေးထိုးပေးခြင်းကို (၁၉၃၀)ခုနှစ်ပိုင်းတွင် စတင်ခဲ့ပြီး အမေရိကန်နိုင်ငံ၌ (၁၉၄၅)ခုနှစ်တွင် အများအပြားရရှိနိုင်လာသည်။
(၂၀၁၄)ခုနှစ် ဆေးတစ်လုံး၏ လက်ကားဈေးမှာ (၅.၂၅)ဒေါ်လာခန့်ဖြစ်သည်။
အမေရိကန်နိုင်ငံတွင် (၂၅)ဒေါ်လာအောက်ပေးရသည်။
Ethereal wave ကို ethereal darkwave, ethereal goth (သို့) ethereal ဟုလည်းခေါ်ပြီး dark wave ဂီတ၏မျိုးခွဲတစ်မျိုးဖြစ်သည်။
၁၉၈၀ အစောပိုင်းတွင် ဖွံဖြိုးတိုးတက်ခဲ့သည်။
UK တွင် gothic rock ကြီးထွားလာခဲ့ပြီးနောက် ethereal 4AD တီးဝိုင်းများ၏ ကိုယ်စားပြုခြင်းခံရသည်။
Cocteay Twins နှင့် Dead Can Dance တို့ပါဝင်သည်။
၁၉၈၀နှစ်ဝက်တွင် အမေရိကန်တွင် ဤအမျိုးအစား ဆက်လက်တိုးတက်ခဲ့သည်။
အဓိကအားဖြင့် C’est La Mort Records နှင့်ဆက်သွယ်နေသည့် တီးဝိုင်းများမှာ Area နှင့် Heavenly Bodies ဖြစ်ပြီး Dead Can Dance နှင့် This Mortal Coil project မှ ဖွဲ့ခဲ့ခြင်းဖြစ်သည်။
မူရင်းအသုံးအနှုန်း ဤအမျိုးအစား၏ မူရင်းအသုံးအနှုန်းကို အတိအကျမသိနိုင်ပေ။
၁၉၈၀အလယ်တွင် Cocteau Twins နှင့် This Mortal Coil record များက "ethereal" "etherealism" (သို့) "ethereal romanticism" ဟုဖော်ပြခဲ့သည်။
၁၉၈၈ စက်တင်ဘာလတွင် Reflex မဂ္ဂဇင်းက 4AD ၏ ဂီတကို "gothically ethereal" ဟု ဖော်ပြခဲ့သည်။
Alternative Press, Spin နှင့် Option music မဂ္ဂဇင်းက Ethereal goth ဟု သုံးနှုန်းခဲ့သည်။
အထူးသဖြင့် Germany Fanzine တွင် Glasnost, Aeternal, Entry, Black နှင့် Astan တို့ကို etheraeal wave ဟုတံဆိပ်ကပ်ခဲ့သည်။
new wave, Dark wave နှင့်cold wave တို့၏ အမျိုးအစားဖြစ်သည်။
ဝိသေသလက္ခဏာများ ဤအမျိုးအစားလက္ခဏာများ ပုံစံမှာ - effects-laden guitar ကို အသုံးပြုထားခြင်းဖြစ်သည်။
အဓိကအားဖြင့် minor key ဂီတအရည်အသွေးကို အခြေခံထားသည်။
tempo များကို ချုပ်တည်းထားပြီး မြင့်မားသော အမျိုးသမီး အဆိုများပါဝင်သည်။
pre-Raphalite ၏အစားအသုံးအနှုန်း ရသပညာများပါဝင်သည်။
Ethereal ရိုးရာဓလေ့သည် Siouxsie Sioux ကဲ့သို့ အဆိုရှင်နှင့် စတင်ခဲ့သည်။
နောက်ပိုင်းတွင် Liz Fraser တို့ပါဝင်သည်။
အခြားအရေးပါသော ထူးခြားချက်မှာ drum machine များကို ကျယ်ပြန့်စွာ အသုံးပြုထားခြင်းဖြစ်သည်။
Cocteau Twin တို့၏ Garland album နှင့် Dead Can Dance ၏အလုပ်တို့တွင် တွေ့နိုင်သည်။
Post-punkနှင့် gothic rock အရင်းအမြစ်တို့ သွေဖည်၍ ethreal တီးဝိုင်းအချို့သည် ambient နှင့် progressive rock တို့နှင့် ရောစပ်ထားသည်။
Ethereal ဂီတသည် အမျိုးသမီးအသံများကို တူရိယာကဲ့သို့ အသုံးပြုထားသည်။
တစ်ခါတစ်ရံမှာ အမျိုးသမီးအဆိုရှင်နှင့်အတူ အမျိုးသားအဆိုရှင်များလည်း ပါဝင်သည်။
၎င်းမှာ ဂီတ၏အစိတ်အပိုင်းအသေးအဖွဲ့ဖြစ်သည်။
ဤဂီတကို ကြိုက်နှစ်သက်သော သူများသည် Goths ဟုလည်းခေါ်ကြသည်။
၁၉၈၂-၁၉၈၈: ဇစ်မြစ်များနှင့် စတင်သူများ The Cure, Siouxsie and the the Banshees, The Chameless နှင့် The Durutti Column တို့သည် post-punk တီးဝိုင်းများဖြစ်သော်လည်း နောက်ပိုင်း ethereal wave အုပ်စုများနှင့်အတူ မှတ်တမ်းတင်ခဲ့သည်။
Cocteau Tiwns ကို သူတို့၏ Head over Heels နှင့် Treasur albumများနှင့်အတူ ဤအမျိုးအစားနှင့်အတူ စတင်ခဲ့သူဟုယူဆကြသည်။
Cocteau.Twins တွင် Garland album တွင် Guthrie၏ လန်းဆန်းသော ဂီတာနည်းပညာများဖြင့် ဖွံဖြိုးစေခဲ့သည်။
ဂီတာဂျာနယ်လစ်များက Ethereal ဟူသော စကားရပ်များမပါဘဲ တီးဝိုင်း၏အလုပ်ကို ဖော်ပြရန် မဖြစ်နိုင်ဟု ဆိုကြသည်။
အခြားတီးဝိုင်းများမှာ Dif Juz, Breathless, All about Eve, A Primary Industry, Vazz နှင့် Drowning pool တို့ဖြစ်သည်။
Healther Phares အရ အမျိုးအစားသည် ၁၉၈၆/၈၇ တွင် အမြင့်မားဆုံးထိပ်သို့ရောက်ရှိခဲ့သည်။
ထိုအချိန်အတွင်းတွင် siouxsie နှင့် the Banshees တို့ studio album Tinderbox ထွက်ရှိလာခဲ့သည်။
အဓိကကျသော Industry ၏ Ultramarine နှင့် Cocteau Twins ၏ E.P album Love’s Easy Tears တို့လည်းပါဝင်သည်။
၁၉၈၇တွင် A.R Kane ၏ Lolita single ထွက်လာခဲ့သည်။
A.R.Kane ကသူတို့၏ ပုံစံကို dream pop ဟုခေါ်သည်။
၁၉၈၉-၁၉၉၉: ထိပ်ဆုံးနှင့်ကျဆင်းခြင်း Gothic နှင့် dark wave ယဉ်ကျေးမှုနှင့်အတူ အမျိုးအစားသည် ၁၉၉၀ ကိုဖြတ်လျက် ကျော်ကြားမှုမြင့်မားလာခဲ့သည်။
ထိုအချိန်အတောအတွင်းတွင် ethereal wave နှင့် အမျိုးအစားများ ဖြစ်သော shoegazing သည် 4AD တီးဝိုင်းများ၏လွှမ်းမိုးမှုနှင့်အတူ တစ်ခုနှင့်တစ်ခုအပြန်အလှန် အကျိုးသက်ရောက်ခဲ့သည်။
(ဥပမာ - Cocteau Twins, This Mortal Coil, All About Eve, The Chameleons, Siouxsie နှင့် the Banshees) Cocteau Twins, Low, Slowdive, The Cure နှင့် Dead Can Dance တို့သည် ambient ဂီတကို ရောနှောထားပြီး Shoegazer ပုံစံများဖြစ်သော ဂီတာ၊ Synth နှင့် rhythms တို့ပါဝင်သည်။
Hugo Largo, Chimera, An April March, Hex, Common Language, Miranda Sex.Garden, Cranes, Rose Chronicles, The Glee Club, Lovesliescrushing နှင့် Rosewater Elizabeth တို့ပါဝင်သည်။
frameless|right အနန္တ (သင်္ကေတ:∞) သည် သင်္ချာဆိုင်ရာကိန်းဖြစ်ပြီး မည်သည့်နံပါတ်နှင့်မျှ ဆက်စပ်ခြင်းမရှိပေ။
ယင်းအား သင်္ချာနှင့် ရူပဗေဒနယ်ပယ်တွင် အသုံးချသည်။
သို့သော် ကိန်းစစ်နှင့် သဘာဝကိန်းများ မဟုတ်ပေ။
၁၉ နှင့် ၂၀ ရာစုတွင် ဂျော့ ကန်တာဆိုသောလူသည် အနန္တကိန်းနှင့် သက်ဆိုင်သောစိတ်ကူးများအား မွမ်းမံခဲ့သည်။
ဂျီမီနီ စီမံကိန်း သည် နာဆာ၏ ဒုတိယမြောက် လူလိုက်ပါသည့် အာကာသပျံသန်းရေး စီမံကိန်းတစ်ခုဖြစ်သည်။
ယင်းသည် အမေရိကန်တို့၏ အာကာသစီမံကိန်းဖြစ်ပြီး ၁၉၆၁ ခုနှစ်မှ ၁၉၆၆ ခုနှစ်တွင် စတင်တည်ထောင်ခြင်း ဖြစ်သည်။
ဂျီမီနီ စီမံကိန်းသည် မာကျူရီ စီမံကိန်းနှင့် အပိုလို စီမံကိန်းတို့ကြားတွင် ထူထောင်ခဲ့သည်။
ဂျီမီနီ အာကာသယာဉ်သည် အာကာသယာဉ်မှူး ၂ ဦးအား သယ်ဆောင်ခဲ့ကာ ၁၉၆၅-၆၆ ခုနှစ်အတွင်း ကမ္ဘာပတ်လမ်းနိမ့်သို့ အဖွဲ့ဝင် ၁၀ ဦးအား စေလွှတ်ခဲ့သည်။
ယင်းသည် အာကာသစစ်အေးကာလအတွင်း အမေရိကန်တို့အတွက် ဆိုဗီယက်ယူနီယံအား အသာစီးရစေခဲ့သည်။
ရည်မှန်းချက်များမှာ အပိုလို မက်ရှင်များအတွက် လကမ္ဘာသို့ဆင်းသက်ရာတွင် နည်းပညာဆိုင်ရာ အထောက်အကူပြုစေရန်ဖြစ်သည်။
ယင်းစီမံကိန်းကြောင့် အာကာသအတွင်း ဂြိုဟ်တုအချင်းချင်း ချိတ်ဆက်ခြင်း၊ စိန်ခေါ်မှုများအား အောင်မြင်ခဲ့ကာ အပိုလိုသည် အပိုလေ့ကျင့်ရေးများ မပြုလုပ်ရဘဲ ပင်မ မက်ရှင်များအား စွမ်းဆောင်နိုင်ခဲ့ခြင်း ဖြစ်ပေသည်။
ယင်းစီမံကိန်းကာလအတွင်း ဂျီမီနီ အာကာသယာဉ်မှူး ၃ ဦး သေဆုံးခဲ့သည်။
ယင်းကဲ့သို့ဖြစ်ပွားမှုသည် နာဆာ၏သမိုင်းတွင် ပထမဆုံးအကြိမ်သာ ဖြစ်ပွားခဲ့သည်။
ဂျီမီနီ ပျံသန်းရေးများအား Launch Complex 19 ဒုံးပျံဖြင့် ကနေဒီအကာသစခန်းမှ ပစ်လွှတ်ခဲ့သည်။
ထို့အပြင် ဂျီမီနီသည် မက်ရှင်ကွပ်ကဲရေးစခန်းအသစ်အား ပထမဆုံးအသုံးပြုသော စီမံကိန်းတစ်ခုလည်းဖြစ်သည်။
ကဏ္ဍ:ဂျီမီနီ စီမံကိန်း ကဏ္ဍ:လူသား အာကာသပျံသန်းရေး စီမံကိန်းများ။
ဓညဝတီ အားကစားကွင်းသည် ဘက်စုံသုံး အာကစားကွင်း ဖြစ်ပြီး စစ်တွေမြို့၊ရခိုင်ပြည်နယ်တွင် တည်ရှိသည်။
အဆိုပါကွင်းသည် ပရိသတ်ဦးရေ ၇,၀၀၀ ဝင်ဆန့်ပြီး မြန်မာ အပျော်တမ်း လိဂ်(မြန်မာနေရှင်နယ် လိဂ်-၂) ပြိုင်ပွဲဝင် အာရကန် ယူနိုက်တက် ဘောလုံးအသင်း၏ အိမ်ကွင်းလည်း ဖြစ်သည်။
ကိုးကား ပြင်ပလင့်များ Stadium information Category:စစ်တွေမြို့ ကဏ္ဍ:မြန်မာနိုင်ငံရှိ ဘောလုံးအားကစားကွင်းများ။
ဧရာ အားကစားကွင်း (ကျောက်တိုင် အားကစားကွင်း) သည် ဘက်စုံသုံးအားကစားကွင်းတစ်ခုဖြစ်ပြီး ဧရာဝတီတိုင်းဒေသကြီး၊ ပုသိမ်မြို့ မြို့လယ်ဧရိယာတွင် တည်ရှိသည်။
အဆိုပါ အားကစားကွင်းသည် ဧရာဝတီ ယူနိုက်တက် ဘောလုံးအသင်း၏ အိမ်ကွင်းလည်း ဖြစ်သည်။
၂၀၂၀ ခုနှစ်မှာ နောင်အသစ်ဆောက်မည့် အားကစားကွင်းသို့ ၂၀၂၂ တွင် ပြောင်းရွှေ့ရန် ဤဘောလုံးအသင်းက ကြေညာခဲ့သည်။
၂၀၂၄ခုနှစ်မှာ ဧရာဝတီတိုင်းဒေသကြီး အစိုးရအဖွဲ့က အနီးအနားတွင်ရှိသော ဈေးဆိုင်ပေါင်း ၁၀၀ ခန့်ကို ဖယ်ရှားရန် အမိန့်ထုတ်ပြန်ခဲ့သည်။
ဆိုင်ခန်းတွေ တိုင်းအစိုးရရုံးများ နီးသောကြောင့် လုံခြုံရေးအရ ဖယ်ရှားခိုင်းတာ ဖြစ်နိုင်၊ ဆိုင်မြေကိုနှစ်သုံးဆယ်ဂရန်နဲ့ အငှားချထားတာဖြစ်ပြီး သိန်းထောင်ချီ ပေါက်ဈေးတွေရှိသလို လက်ရှိ အငှားဂရန်ပြည့်သွားတာကြောင့် ဖယ်ရှားပေးဖို့ ညွှန်ကြားတာလို့လည်း ဒေသခံတွေက ဆိုပါတယ်။
အားကစားကွင်းမှာ တပို့တွဲထမနဲထိုးပြိုင်ပွဲ၊ လွပ်လပ်ရေးနေ့အခမ်းအနားစသည့် အခြားပြည်သူ့ပွဲတော်များလဲ ကျင်းပလျက်ရှိသည်။
ဘားအံ့ အားကစားကွင်းသည် ဘက်စုံသုံးအားကစားကွင်း တစ်ခုဖြစ်ပြီး ဘားအံမြို့၊ ကရင်ပြည်နယ်တွင် တည်ရှိသည်။
ဇွဲကပင် ယူနိုက်တက် ဘောလုံးအသင်း၏ အိမ်ကွင်းလည်း ဖြစ်သည်။
ကိုးကား ကဏ္ဍ:ဘားအံမြို့ ကဏ္ဍ:မြန်မာနိုင်ငံရှိ ဘောလုံးအားကစားကွင်းများ ကဏ္ဍ:မြန်မာနိုင်ငံရှိ ဘက်စုံသုံး အားကစားကွင်းများ။
တောင်ကြီး အားကစားကွင်းသည် ဘက်စုံသုံးအားကစားကွင်း တစ်ခုဖြစ်ပြီး ရှမ်းပြည်နယ်၏ မြို့တော် တောင်ကြီးမြို့တွင် တည်ရှိသည်။
အဆိုပါ အားကစားကွင်းသည် ကမ္ဘောဇ ဘောလုံးအသင်း၏ အိမ်ကွင်းလည်း ဖြစ်သည်။
ပရိသတ်ဦးရေ ၇,၀၀၀ ဆန့် အားကစားကွင်းတစ်ခုဖြစ်သည်။
ကိုးကား ပြင်ပလင့်များ Stadium information Category:တောင်ကြီးမြို့ ကဏ္ဍ:မြန်မာနိုင်ငံရှိ ဘောလုံးအားကစားကွင်းများ။
ရာမည အားကစားကွင်းသည် ဘက်စုံသုံးအားကစားကွင်း တစ်ခုဖြစ်ပြီး မွန်ပြည်နယ်မြို့တော် မော်လမြိုင်မြို့ မြို့လယ်တွင် တည်ရှိသည်။
လက်ရှိတွင် အဆိုပါ အားကစားကွင်းအား ဆောက်သန်းမြန်မာ ယူနိုက်တက် ဘောလုံးအသင်း၏ အိမ်ကွင်းအဖြစ် အသုံးပြုလျက်ရှိသည်။
ဝေသာလီ အားကစားကွင်းသည် ရခိုင် ယူနိုက်တက် ဘောလုံးအသင်း၏ အိမ်ကွင်းဖြစ်ပြီး ရခိုင်ပြည်နယ်၊ စစ်တွေမြို့တွင် တည်ရှိသည်။
ကိုးကား ပြင်ပလင့်များ Myanmar National League Official Website Rakhine United Official Website Category:စစ်တွေမြို့ ကဏ္ဍ:မြန်မာနိုင်ငံရှိ ဘောလုံးအားကစားကွင်းများ။
ရမ်ဆာဒေသ ဆိုသည်မှာ ရမ်ဆာကွန်ဗင်းရှင်း (နိုင်ငံတကာ အရေးပါသော ရေတိမ်ဒေသများ အထူးသဖြင့် ရေပျော်ငှက်များ ကျက်စားရာ ဒေသများဆိုင်ရာ ကွန်ဗင်းရှင်း) အောက်တွင် ထည့်သွင်း သတ်မှတ်ခံရသည့် ဒေသတစ်ခု ဖြစ်သည်။
ကမ္ဘာလုံးဆိုင်ရာ သဘာဝပတ်ဝန်းကျင် ရန်ပုံငွေအဖွဲ့ (; အတိုကောက် WWF) သည် ၁၉၆၁ ခုနှစ် ဧပြီလ ၂၉ ရက်တွင် စတင် တည်ထောင်ပြီး ဇီဝမျိုးကွဲများ ထိန်းသိမ်းရေးနှင့် လူသားတို့၏ သဘာဝပတ်ဝန်းကျင်အပေါ် ထိခိုက်စေနေမှုများအား လျှော့ချရေး ဆိုင်ရာ နယ်ပယ်များတွင် လုပ်ကိုင်ဆောင်ရွက်နေသည့် အပြည်ပြည်ဆိုင်ရာ အစိုးရမဟုတ်သော အဖွဲ့အစည်း တစ်ခု ဖြစ်သည်။
ကမ္ဘာ့သားငှက်တိရစ္ဆာန်ရန်ပုံငွေအဖွဲ့ ဟုယခင်က ခေါ်တွင်ခဲ့ပြီး ကနေဒါနှင့် အမေရိကန် နိုင်ငံများတွင် ယင်းအမည်ကို ယနေ့ထက်တိုင် အသုံးပြုနေဆဲ ဖြစ်သည်။
ယင်းသည် ကမ္ဘာ့အကြီးဆုံးပတ်ဝန်းကျင်ထိန်းသိမ်းရေးအဖွဲ့ ဖြစ်ပြီး ကမ္ဘာအဝှမ်း ထောက်ခံပံ့ပိုးသူပေါင်း ၅ သန်းကျော် ရှိကာ နိုင်ငံပေါင်း ၁၀၀ ကျော်တွင် ပတ်ဝန်းကျင် ထိန်းသိမ်းရေး စီမံကိန်းပေါင်း ၁၃၀၀ ခန့် WWF conservation projects around the world | WWF ကို ပံ့ပိုးပေးနေပါသည်။
WWF သည် ၂၀၁၄ ခုနှစ်အတွင်း လူပုဂ္ဂိုလ်များနှင့် သေတမ်းစာဖြင့် ချန်ထားခဲ့သည်များမှ ရန်ပုံငွေ ၅၅%၊ (ကမ္ဘာ့ဘဏ်၊ DFID၊ USAID တို့ကဲ့သို့သော) အစိုးရ အရင်းအမြစ်များထံမှ ၁၉% နှင့် စီးပွားရေး ကော်ပိုရေးရှင်းကြီးများထံမှ ၈% ရရှိသော ဖောင်ဒေးရှင်း တစ်ခု ဖြစ်သည်။
အဖွဲ့၏ ရပ်တည်ချက်သည် "ဂြိုဟ်ကမ္ဘာ၏ သဘာဝပတ်ဝန်းကျင် ယုတ်လျော့ပျက်ယွင်းလာနေမှုကို တားဆီးရန်နှင့် လူသားများနှင့် သဘာဝ သဟာဇာတ ဖြစ်စွာ နေထိုင်ကြသည့် အနာဂတ်တစ်ခု တည်ဆောက်ရန်" ဖြစ်သည်။
WWF quick facts လက်ရှိအချိန်တွင် ကမ္ဘာ့ ဇီဝမျိုးစုံမျိုးကွဲများ အဓိက နေထိုင် ကျက်စားကြရာ အစိတ်အပိုင်းကြီး ၃ ခုဖြစ်သည့် သမုဒ္ဒရာနှင့် ကမ်းရိုးတမ်းဒေသများ၊ သစ်တောများနှင့် ရေချိုဒေသများ၏ ဂေဟစနစ်များအား ထိန်းသိမ်းခြင်းကို အဓိက အာရုံစိုက်ထားသည်။
သမိုင်းကြောင်း WWF ဆိုသည့် အဖွဲ့ကြီးသည် ၁၉၆၁ ခုနှစ် ဧပြီလ ၂၉ ရက်နေ့တွင် မော့ဂ်ကြေညာစာတမ်းဟုခေါ်သည့် ခံယူချက် ပြင်းပြကြသည့် လူပုဂ္ဂိုလ် အစုအဖွဲ့ငယ်လေး တစ်ခုက ထုတ်ပြန်လိုက်သည့် ကြေညာချက်တစ်ခုနှင့် အတူ ကမ္ဘာပေါ်၌ စတင် ပေါ်ပေါက်လာခဲ့ခြင်း ဖြစ်သည်။
ယင်း၏ ပထမဆုံးသော ရုံးကို ဆွစ်ဇာလန်နိုင်ငံ မော့ဂ်မြို့တွင် ၁၉၆၁ ခုနှစ် စက်တင်ဘာလ၌ ဖွင့်လှစ်ခဲ့သည်။
စတင်ဖွဲ့စည်းစဉ်က "ကမ္ဘာ့သားငှက်တိရစ္ဆာန်ရန်ပုံငွေအဖွဲ့ (World Wildlife Fund)" ဟု မှည့်ခေါ်ခဲ့သည်။
သို့ပေမယ့် ၁၉၈၆ ခုနှစ်တွင် ဤအမည်သည် အဖွဲ့အစည်း၏ လုပ်ငန်းအားလုံးကို ခြုံငုံကိုယ်စားပြုနိုင်ခြင်း မရှိတော့ဟု ယူဆခဲ့သဖြင့် "ကမ္ဘာလုံးဆိုင်ရာ သဘာဝပတ်ဝန်းကျင် ရန်ပုံငွေအဖွဲ့ (World Wide Fund for Nature)" ဟု အမည်ပြောင်းလဲခဲ့သည်။
သို့သော်လည်း အမေရိကန်နှင့် ကနေဒါ နိုင်ငံများရှိ အဖွဲ့ခွဲများက အမည်ဟောင်းကိုသာ ဆက်လက် သုံးစွဲခဲ့ကြသည်။
ထိုသို့ အမည်နာမ ရှုပ်ထွေးမှုက အဖွဲ့ခွဲများ တည်ရှိရာ နိုင်ငံများ၏ ဘာသာစကားပေါင်း ၁၅ မျိုးကျော်သို့ ဘာသာပြန်သည့်အခါ အခက်အခဲများ ဖြစ်ပေါ်စေခဲ့သောကြောင့် ၁၉၆၁ ခုနှစ် စတင် တည်ထောင်စဉ်ကတည်းက လူအများ သိရှိအကျွမ်းဝင်ခဲ့ကြပြီး ဖြစ်သည့် အတိုကောက်စကားလုံး ဖြစ်သော WWF ကိုသာ တစ်ကမ္ဘာလုံး ဘုံအဖြစ် အသုံးပြုကြရန် ၂၀၀၁ ခုနှစ်တွင် အဖွဲ့ခွဲများအကြား သဘောတူ ဆုံးဖြတ်ခဲ့ကြသည်။
ပန်ဒါ အမှတ်တံဆိပ်၏ နောက်ခံအကြောင်းအရင်း ၁၉၆၁ ခုနှစ်တွင် လန်ဒန်တိရစ္ဆာန်ရုံသို့ ရောက်ရှိလာခဲ့သည့် ပန်ဒါမလေး ချီချီ၏ လွှမ်းမိုးမှုမှတဆင့် WWF က ဖန်တီးယူခဲ့ခြင်း ဖြစ်သည်။